**Барање бр.14-2013/1, 14-2013/2, 14-2013/3, 14-2013/4, 14-2013/5, 14-2013/6, 14-2013/7, 14-2013/8, 14-2013/9, 14-2013/10, 14-2013/11, 14-2013/12, 14-2013/13, 14-2013/14, 14-2013/15, 14-2013/16, 14-2013/17, 14-2013/18 и 14-2013/19.**

1. **Доставете ни копија од информација на кој начин ги информирате членовите на Секторската работна група за интеграција на Ромите за заклучоците од оперативните состаноци на секторската работна група?**
2. **Доставете ни копија од листа на консултирани претставници на граѓански организации, експерти и надворешни соработници (по пол поделени) во рамките на работата на Секторската работна група за интеграција на Ромите кои не се членови на СРГ, но се носители на важни информации во текот на 2020 година.**
3. **Доставете ни копија (или линк каде се објавени) од стратешки одговори поврзани со работата на Секторската работна група за интеграција на Ромите**
4. **Доставете ни копија од документ (или линк каде е објавена) од методологијата според која вршите идентификација на релевантните партнери од граѓанските организации за вклучување во потсекторката работна група за интеграција на Ромите**
5. **Доставете ни линк каде беше објавено барањето за вклучување на претставници во секторската работна група за интеграција на Ромите**
6. **Доставете ни копија од документ (или линк каде е објавена) од деловникот за работа на секторската работна група за интеграција на Ромите**
7. **Доставете ни копија од документ (или линк каде е објавена) од листата на членови (претставници на граѓански организации, институции, претставници на други актери) во секторската работна група за интеграција на Ромите, поделена по пол.**
8. **Доставете ни копија (или линк каде е објавен) од Годишниот план за работа за секторската работна група за интеграција на Ромите за 2020 година.**
9. **Доставете ни копија (или линк каде е објавен) од Годишниот план за работа за секторската работна група за интеграција на Ромите за 2021 година.**
10. **Доставете ни копија (или линк каде е објавен) од Годишниот извештај за работа за секторската работна група за интеграција на Ромите за 2020 година.**
11. **Доставете ни копија од листа (или линк каде е објавена) од бројот на пленарни состаноци кои ги одржа Секторската работна група за интеграција на Ромите во текот на 2020 година. Ве молиме посочете ги точните датуми на одржување на пленарните состаноци.**
12. **Доставете ни копија од листа (или линк каде е објавена) од бројот на оперативните состаноци кои ги одржа Секторската работна група за интеграција на Ромите во текот на 2020 година. Ве молиме посочете ги точните датуми на одржување на пленарните состаноци.**
13. **Доставете ни копија од листа (или линк каде се објавени) од записниците од сите пленарни состаноци на Секторската работна група за интеграција на Ромите, одржани во текот на 2020 година.**
14. **Доставете ни копија од листа (или линк каде се објавени) од записниците од сите оперативни состаноци на Секторската работна група за интеграција на Ромите, одржани во текот на 2020 година.**
15. **Доставете ни копија од листа (или линк каде се објавени) од материјалите кои биле разгледувани на пленарните состаноци на Секторската работна група за интеграција на Ромите ( за секој состанок поединечно), одржани во текот на 2020 година.**
16. **Доставете ни копија од листа (или линк каде се објавени) од материјалите кои биле разгледувани на оперативните состаноци на Секторската работна група за интеграција на Ромите ( за секој состанок поединечно), одржани во текот на 2020 година.**
17. **Доставете ни копија од листа (или линк каде се објавени) од дневните редови од сите пленарни состаноци на Секторската работна група за интеграција на Ромите ( за секој состанок поединечно), одржани во текот на 2020 година.**
18. **Доставете ни копија од листа (или линк каде се објавени) од дневните редови од сите оперативни состаноци на Секторската работна група за интеграција на Ромите ( за секој состанок поединечно), одржани во текот на 2020 година.**
19. **Доставете ни копија (или линк каде се објавени) од усвоените Индикатори за проценка на перформансите за Секторската работна група за интеграција на Ромите.**

**Одговор**

Согласно Вашето Барање за пристап до информации од јавен карактер, Ве информираме дека Министерството за труд и социјална политика и Канцеларијата на ЕУ делегацијата во Република Северна Македонија, во 2019 се формира Секторска работна група за интеграција на Ромите со цел да се примени секторскиот пристап при решавањето на прашања во однос на Ромите.

Првата работна средба беше одржана на 6 декември 2019 година, со учество на претставници од ресорните министерства, меѓународни и граѓански организации. (во прилог: агенда за состанокот со листа на поканети учесници и покана.

По одржувањето на средбата ингеренциите за раководење и координирање на Секторската работна група за интеграција на Ромите е дадена на Кабинетот на Министерот без ресор за имплементација на Стратегијата за подобрување на состојбата на Ромите како водечка институција во соработка со Министерството за труд и социјална политика.

На 16 ноември 2020 година, се одржа работен состанок на Секторската работна група за образование, вработување и социјална политика и Интеграција на Ромите организиран од страна на МТСП, со поддршка на Секретаријатот за европски прашања, онлине поради состојбата со КОВИД 19. Средбата се одржа во соработка со учество на претставници од ресорните министерства, меѓународни и граѓански организации (во прилог: агенда и извештај од средбата).

На 19 ноември 2020 беше организиран технички состанок за Инклузија на Роми и Роми бегалци во организација на МТСП, ЕУ, СЕП, со техничка поддршка на иницијативата Интеграција на Ромите 2020, онлине поради состојбата со КОВИД 19. Средбата се одржа во соработка со учество на претставници од ресорните министерства, меѓународни и граѓански организации (во прилог: агенда, емаил листа на поканети учесници за настанот и Акциски план за мониторинг на имплементацијата на заклучоците од 8-от состанок за социјална интеграција на Ромите во Република Северна Македонија (19 септември 2019 година), и ажуриран со податоци до крај на декември 2020).